סטיב קוגן

סטיבן ג'ון "סטיב" קוגן (באנגלית: Stephen John "Steve" Coogan; נולד ב-14 באוקטובר 1965, במידלטון, אנגליה) הוא שחקן, קומיקאי, תסריטאי ומפיק אנגלי. קוגן ידוע בעיקר בזכות גילום הדמות הקומית אלן פרטרידג' בסדרות טלוויזיה, תוכניות רדיו וסרטים שונים. למרות שקוגן פרץ להכרת הציבור בתחילת הקריירה בזכות התפקידים הקומיים אותם הוא גילם, הוא נודע לימים גם כשחקן אופי בתפקידים ראשיים בסרטי דרמה.

במהלך הקריירה שלו קוגן קיבל ארבעה פרסי באפט"א, והיה מועמד גם לפרס האוסקר וכן לפרס גלובוס הזהב.

קוגן ייסד גם את חברת ההפקות Baby Cow Productions שהייתה אחראית לאורך השנים למספר רב של הפקות בטלוויזיה ובקולנוע.

ביוגרפיה
קוגן נולד ב-1965 בעיירה מידלטון שבמחוז לנקשייר, אנגליה. הוריו הם קת'לין ואנתוני קוגן. הוא גדל באלקרינגטון שבמחוז מנצ'סטר רבתי והתחנך כנוצרי קתולי.

קוגן גילה יכולות חיקוי טובות כבר בגיל צעיר ושאף ללמוד בבית ספר לדרמה. משלא הצליח להתקבל לבתי ספר נחשבים בלונדון הוא נרשם ללימודי משחק ב"בית ספר מנצ'סטר לתיאטרון".

קריירה
קוגן החל את קריירת המשחק הקומית שלו כמנחה בתוכניות רדיו והתגלה בדמותו של המנחה אלן פרטרידג', המזוהה עמו, ובזכות דיבוב בסדרה הסאטירית "Spitting Image". קוגן שיתף פעולה עם הקומיקאי ג'ון תומאסון, ויצר איתו את תוכנית המערכונים "The Dead Good Show", עבורה זכה בשבחים. בשנות ה-90 הרבה לככב בדמות אלן פטרידג' בסדרות הקומיות "I'm Alan Partridge" וכן "Knowing Me Knowing You with Alan Partridge" ששודרו ב-BBC. כישרונו הקומי זימן לקוגן הצעות לתפקידים בסרטי קולנוע שונים, מתוכן בחר לשחק בעיבוד הקולנועי של הקומיקאי והשחקן טרי ג'ונס לספר הילדים "הרוח בערבי הנחל", וכן בפנטזיה של פרנק אוז "מפתח הקסמים".

ב-2001 קוגן כתב ושיחק בתפקיד הראשי בקומדיה "שוטר על תנאי", על כתיבת התסריט ביחד עם הנרי נורמל הועמד לפרס באפט"א. קוגן פרץ באופן רשמי בבריטניה ב-2002 בזכות הופעתו בדרמה הקומית של הבמאי מייקל וינטרבוטום "אנשי המסיבות" בתור העיתונאי טוני וילסון המתעד את סצנות המוזיקה בעיר מנצ'סטר של שנות ה-70. תפקידו המרשים בסרט זימן לקוגן הזדמנויות הוליוודיות, בין היתר: תפקיד ראשי בהפקת הענק של וולט דיסני "מסביב לעולם בשמונים יום" שם שיחק קוגן את הממציא פיליאס פוג, תפקיד משני בפנטזיה "הקסם של אלה" והשתתפות בסרטו של ג'ים ג'ארמוש "קפה וסיגריות".

ב-2005 שיחק בעיבוד הקולנועי "A Cock and Bull Story" לרומן "טריסטרם שנדי" ובדרמה הקומית האמריקאית "סופים טובים" בתפקיד משני שזכה להערכה. ב-2006 הופיע קוגן בדרמה התקופתית של סופיה קופולה "מארי אנטואנט" בתפקיד הדיפלומט האוסטרי פלורימונד קלוד והשתתף בקומדיה של שון לוי "לילה מוטרף במוזיאון" בתפקיד הקיסר הרומאי אוקטביוס, אותו גילם גם בסרט ההמשך "לילה מוטרף במוזיאון 2: הקרב על הסמית'סוניאן", וגם בסרט השלישי בסדרה: "לילה מוטרף במוזיאון 3: סוד הקבר".

ב-2008 שיחק קוגן בקומדיות "המלט 2" (בתור המורה לדרמה דנה מרשצ'ז) ו"רעם טרופי", של בן סטילר (כדמיאן קוקבורן, הבמאי הבריטי של סרט המלחמה). ב-2009 הוא שיחק בדרמה הקומית "מה שעולה למעלה", בכיכובה של הילרי דאף. ב-2010 שיחק קוגן בסרט ההרפתקאות של כריס קולומבוס "פרסי ג'קסון וגנב הברק" בתפקיד האל האדס, וכן בקומדיות "המסע" ו"החבר'ה האחרים", בתור הפושע המולטי מיליונר דייוויד הרשן. ב-2012 שיחק קוגן בדרמה הקומית "רובי ספרקס" בתפקיד הסופר הבריטי לנגדון ת'ארפ, ובדרמה "בעיניים של מייזי".

ב-2013 זכה קוגן לחשיפה עולמית ותקשורתית על עבודתו בדרמה של סטיבן פרירס: "פילומנה". קוגן הפיק, כתב את תסריט הסרט ואף כיכב בו בתפקיד ראשי כעיתונאי מרטין סיקסמית', לצידה של ג'ודי דנץ'. קוגן זכה על התסריט שכתב ביחד עם ג'ף פופ בפרס באפט"א לתסריט המעובד הטוב ביותר. הוא היה מועמד פעמיים גם לפרס אוסקר על התסריט ועל הסרט הטוב ביותר לשנת 2013, אך לא זכה באף לא אחת מהמועמדויות. בשנה זו חזר קוגן לגלם שוב את דמותו של המנחה אלן פרטרידג' בקומדיה "Alan Partridge: Alpha Papa", ודיבב בסרט האנימציה "גנוב על המיניונים" את דמותו של סילאס ראמסבוטום.

חיים אישיים
לקוגן ילדה אחת מזוגיות שניהל עם עורכת הדין אנה קול בין 1992–1996. הוא נישא ב-2005 לקרוליין היקמן, אך הם התגרשו ב-2008.

במהלך שנות הקריירה כשחקן נאבק קוגן בהצלחה באלכוהוליזם, ממנו סבל בחייו האישיים.

 פילמוגרפיה חלקית 

 טלוויזיה 
 רגעים קטנים של אושר (2015)
 סט זוגי (2022) - גם תסריטאי
 מה שקורה בצללים (2024)

 פרסים ומועמדויות 
שנהפרסקטגוריהפרויקטתוצאהמקור1995פרס באפט"א לטלוויזיההופעת הבידור הקלה הטובה ביותרKnowing Me Knowing Youההופעה הקומית הטובה ביותרPauline Calf's Wedding Video1998פרס באפט"א לטלוויזיהI'm Alan Partridgeהקומדיה הטובה ביותר (תוכנית או סדרה)2002הקולנוען החדש הטוב ביותרThe Parole Officer2003פרס באפט"א לטלוויזיהההופעה הקומית הטובה ביותרI'm Alan Partridgeפרסי אמפיירהשחקן הבריטי הטוב ביותראנשי המסיבות2005פרס סטלייטשחקן המשנה הטוב ביותרהכול לטובה2011פרס באפט"א לטלוויזיהההופעה הקומית הטובה ביותר – גברThe Trip2013ההופעה הקומית הטובה ביותר – גבראלן פרטרידג'פסטיבל הסרטים של ונציההתסריט הטוב ביותרפילומנהפרסי אוסקרהסרט הכי טובהתסריט המעובד הטוב ביותרפרס גלובוס הזהבהתסריט הטוב ביותרפרס באפט"א לקולנועהסרט הכי טובהסרט הבריטי הטוב ביותרהתסריט המעובד הטוב ביותרפרס הקולנוע הבריטי העצמאיהשחקן הטוב ביותרהתסריט הטוב ביותר2017פרס באפט"א לטלוויזיהההופעה הקומית הטובה ביותר – גברAlan Partridge's Scissored Isle2018פרס באפט"א לקולנועהשחקן הטוב ביותר בתפקיד ראשיהשמן והרזה2018פרס הקולנוע הבריטי העצמאיהשחקן הטוב ביותר2024פרס באפט"א לטלוויזיההשחקן הטוב ביותרThe Reckoning

 קישורים חיצוניים 



הערות שוליים

קטגוריה:שחקני קולנוע וטלוויזיה אנגלים
קטגוריה:קומיקאים בריטים
קטגוריה:חקיינים בריטים
קטגוריה:תסריטאי קולנוע בריטים
קטגוריה:מפיקי קולנוע בריטים
קטגוריה:זוכי פרס באפט"א לתסריט המעובד הטוב ביותר
קטגוריה:מדבבים בריטים
קטגוריה:בוגרי האוניברסיטה המטרופוליטנית של מנצ'סטר
קטגוריה:אנגלים שנולדו ב-1965